ตร.ล่าดร.ปืนโหด ฆ่า 2 ดร. สยองคามหาลัย
บุกรัว 9มม. 9นัดสนั่นห้องสอบ เผยเหตุขัดแย้ง-ตรวจสอบวุฒิ,ด็อกเตอร์อาจารย์ประจำวิทยาลัยการฝึกหัด ครู สาขาบริหารการศึกษา หลักสูตรปริญญาโท มหาวิทยาลัยราชภัฏพระนคร ก่อเหตุสุดระทึก ใช้ปืน 9 มม.จ่อยิงหัวด็อกเตอร์ประธานสาขาวิชาบริหารการศึกษาบัณฑิตวิทยาลัยและด็อกเตอร์ ผอ.สำนักส่งเสริมวิชาการและงานทะเบียน สถาบันเดียวกันดับสยองคาห้องสอบภาคนิพนธ์ระดับ ปริญญาโท ก่อนขับรถเก๋งหนีอย่างใจเย็น หลังเกิดเหตุตำรวจเก็บปลอกกระสุนตกเกลื่อนห้องได้ 9 ปลอก ด้าน ศานิตย์ มหถาวร รรท.ผบช.น.ระบุเหตุมาจาก 1 ในผู้ตายร้องให้ตรวจสอบคุณวุฒิของมือยิง เลยเป็นชนวนเหตุครั้งนี้,ด็อกเตอร์แค้นถูกร้องตรวจสอบคุณวุฒิจ่อยิงเพื่อนด็อกเตอร์ดับ 2 ศพ เกิดขึ้นเมื่อเวลา 10.00 น. วันที่ 18 พ.ค. ร.ต.อ.กิตติคม เหมือนทอง รองสารวัตร (สอบสวน) สน.บางเขน รับแจ้งเหตุยิงกันมีผู้เสียชีวิต 2 ราย ในห้องประชุม พ 502 ชั้น 5 อาคารเรียนรวมและศูนย์วัฒนธรรม พุทธวิชชาลัย มหาวิทยาราชภัฏพระนคร แขวงอนุสาวรีย์ เขตบางเขน กทม. จึงรุดไปตรวจสอบที่เกิดเหตุพร้อม พล.ต.ท.ศานิตย์ มหถาวร รรท.ผบช.น. พล.ต.ต.เจริญ ศรีศศลักษณ์ ผบก.น.2 พ.ต.อ.อารยะพันธุ์ พุกบัวขาว รอง ผบก.น.2 พ.ต.อ.ธีระชัย ชำนาญหมอ ผกก.สส.บก.น.2 พ.ต.อ.ณัฐวิทย์ สิทธาภิรมย์ ผกก.สน.บางเขน พ.ต.ท.ปรเมษฐ โพยนอก รอง ผกก.สส.สน.บางเขน พ.ต.ท.เสน่ห์ มณีฉาย สว.สส.สน.บางเขน แพทย์นิติเวชฯ รพ.ตร. เจ้าหน้าที่กองพิสูจน์หลักฐานและมูลนิธิร่วมกตัญญู,ที่เกิดเหตุพบศพ ดร.พิชัย ไชยสงคราม อายุ 56 ปี ประธานสาขาวิชาบริหารการศึกษาบัณฑิตวิทยาลัย มหาวิทยาลัยราชภัฏพระนคร อยู่บ้านเลขที่ 72/23 ซอยศาลาธรรมสพน์ 40 แขวงศาลาธรรมสพน์ เขตทวีวัฒนา กทม. ถูกปืน 9 มม. จ่อยิงเข้าที่ศีรษะด้านหลัง 4 นัด ผู้ตายสวมเสื้อซาฟารีสีดำ กางเกงขายาวสีดำ นอนคว่ำหน้าจมกองเลือดอยู่กลางห้องติดโต๊ะประชุม ใกล้กันพบศพ ดร.ณัฐพล ชุมวรฐายี 54 ปี ผอ.สำนักส่งเสริมวิชาการและงานทะเบียน มหาวิทยาลัยราชภัฏพระนคร อยู่บ้านเลขที่ 163/67 ซอยประชาอุทิศ 11 แขวงและเขตดอนเมือง กทม. นอนคว่ำหน้าในชุดซาฟารีสีเขียวสด กางเกงขายาวสีดำ ถูกจ่อยิงด้วยปืนขนาดเดียวกันเข้าที่ศีรษะด้านหลัง 2 นัด ตรวจสอบที่เกิดเหตุพบปลอกกระสุนปืน 9 มม. 9 ปลอก หัวกระสุน 6 หัว ตกกระจายเกลื่อนทั่วพื้นห้อง จึงเก็บเป็นหลักฐาน,เบื้องต้นพยานผู้เห็นเหตุการณ์ ระบุว่าผู้ก่อเหตุรายนี้คือ ดร.วันชัย ดนัยตโมนุท อายุ 60 ปี อาจารย์ประจำวิทยาลัยการฝึกหัดครู สาขาบริหารการศึกษา หลักสูตรปริญญาโท มหาวิทยาลัยราชภัฏพระนคร อยู่บ้านเลขที่ 137/414 ซอยคู้บอน 27 แยก 21 แขวงท่าแร้ง เขตบางเขน กทม. หลังก่อเหตุ ดร.วันชัยขับรถเก๋งนิสสัน อัลเมร่า สีน้ำตาล ทะเบียน 2 กพ 4721 กรุงเทพมหานคร หลบหนีมุ่งหน้าถนนรามอินทรา ตำรวจอยู่ระหว่างติดตามตัว จากนั้นเจ้าหน้าที่ส่งศพผู้เสียชีวิตทั้ง 2 รายให้สถาบันนิติเวชฯ รพ.ตร. ตรวจสอบการเสียชีวิตอย่างละเอียดอีกครั้ง,พล.ต.ท.ศานิตย์เปิดเผยว่า ขณะเกิดเหตุผู้ตายทั้งคู่อยู่ระหว่างดำเนินการสอบภาคนิพนธ์ของนักศึกษาปริญญาโท หลักสูตรบริหารการศึกษา ในห้องมี ดร.พิชัย เป็นประธานกรรมการสอบ ดร.ณัฐพล เป็นที่ปรึกษาหลัก มีนักศึกษาอยู่ในห้องอีก 2 คน ระหว่างนั้น ดร.วันชัยผู้ก่อเหตุเดินเข้ามาในห้องใช้ปืน 9 มม. จ่อยิงเข้าที่ศีรษะของทั้งคู่ก่อนหลบหนี ตามปกติการเข้า-ออก อาคารจะมี รปภ.ตรวจสอบ แต่เนื่องจากผู้ก่อเหตุเป็นอาจารย์ในมหาวิทยาลัยแห่งนี้จึงเดินเข้าไปได้โดยไม่ถูกตรวจสอบ สาเหตุการลงมือครั้งนี้ทราบว่าเป็นเรื่องส่วนตัวเกี่ยวกับการร้องเรียนด้านคุณวุฒิที่ ดร.พิชัยร้องให้ตรวจสอบคุณสมบัติ ดร.วันชัย อยู่ระหว่างสอบสวนถึงสาเหตุชัดเจนให้มากกว่านี้ การก่อเหตุครั้งนี้มีพยานเห็นเหตุการณ์ชัดเจน ยืนยันว่าการก่อเหตุครั้งนี้เป็นเรื่องส่วนตัวไม่เกี่ยวกับสถาบัน โดยก่อนหน้าที่จะเกิดเหตุประมาณ 1 สัปดาห์ ดร.วันชัยเคยสอบถามถึงกำหนดการสอบภาคนิพนธ์ แสดงว่าเตรียมการไว้แล้ว ขอให้ ดร.วันชัยรีบเข้ามอบตัว ตำรวจยืนยันให้ความเป็นธรรมกับทุกฝ่าย,บ่ายวันเดียวกัน พล.ต.ท.ศานิตย์เรียกประชุมชุดคลี่คลายคดีที่ สน.บางเขน ใช้เวลาประมาณ 30 นาที ก่อนเปิดเผยเพิ่มเติมว่า สั่งการให้ตำรวจสืบสวนสอบสวนคดีตามล่าตัว ดร.มือปืน โดยเร็ว เพราะคดีดังกล่าวทำให้ประชาชนวิตกกังวล เนื่องจากก่อเหตุในสถานศึกษา เหตุครั้งนี้เป็นปัญหาส่วนตัวระหว่าง ดร.พิชัย กับ ดร.วันชัย ส่วนประเด็นอื่นๆต้องรอการสอบสวนอย่างละเอียดอีกครั้ง ในส่วนผู้ตายอีกคนคือ ดร.ณัฐพลนั้นไม่มีส่วนเกี่ยวข้อง เพียงแต่อยู่ในห้องนั้นด้วย ตรวจสอบกล้องวงจรปิดบริเวณชั้นเกิดเหตุ พบทั้งหมดใช้งานไม่ได้ มีเพียงภาพจากกล้องวงจรปิดทางเข้า-ออกของอาคารที่สามารถจับภาพ ดร.วันชัยได้เพียงเท่านั้น มอบหมายให้ ผบก.น.2 รับผิดชอบคดีนี้ เบื้องต้นตำรวจประสานไปทางญาติของผู้ก่อเหตุช่วยเกลี้ยกล่อมเข้ามอบตัว,ต่อมาเวลา 18.00 น. ตำรวจฝ่ายสืบสวน สน.บางเขน เชิญตัวนายอัศวชัย พันธ์เกาะเลิ่ง อายุ 66 ปี พี่ชายและลูกพี่ลูกน้องของ ดร.วันชัยที่พักอยู่ในบ้านหลังเดียวกันมาสอบสวน ใช้เวลานานประมาณ 1 ชั่วโมงครึ่ง ก่อน พ.ต.ท.ปรเมษฐ โพยนอก รอง ผกก.สส.สน.บางเขน เปิดเผยว่า พี่ชายของ ดร.วันชัยให้การไม่ทราบน้องชายมีปัญหาขัดแย้งเรื่องใดกับผู้ตายทั้งสอง เนื่องจากปกติเป็นคนเงียบและเก็บปัญหาไว้คนเดียว หลังเกิดเหตุได้รับเพียงข้อความผ่านทางแอพพลิเคชั่นไลน์จากน้องชายในเชิงสั่งเสียก่อนไม่สามารถติดต่อได้ ส่วนลูกพี่ลูกน้องก็ไม่ทราบราย ละเอียดเช่นกัน ขณะนี้ศาลอาญาออกหมายจับ ดร.วันชัยผู้ก่อเหตุรายนี้แล้ว ในข้อหาฆ่าผู้อื่นโดยเจตนา มีอาวุธปืนและเครื่องกระสุนปืนไว้ในความครอบครองโดยไม่ได้รับอนุญาต พาอาวุธปืนไปในเมือง หมู่บ้าน ทางสาธารณะโดยไม่มีใบอนุญาตและยิงปืนโดยไม่มีเหตุอันควร ตามหมายจับเลขที่ 949/2559 ลงวันที่ 18 พ.ค.59
ด็อกเตอร์อาจารย์ประจำวิทยาลัยการฝึกหัด ครู สาขาบริหารการศึกษา หลักสูตรปริญญาโท มหาวิทยาลัยราชภัฏพระนคร ก่อเหตุสุดระทึก ใช้ปืน 9 มม.จ่อยิงหัวด็อกเตอร์ประธานสาขาวิชาบริหารการศึกษาบัณฑิตวิทยาลัย
ยิงด็อกเตอร์,ราชภัฏพระนคร,ตรวจสอบคุณวุฒิ,พิชัย ไชยสงคราม,ณัฐพล ชุมวรฐายี,วันชัย ดนัยตโมนุท,ข่าว,ไทยรัฐฉบับพิมพ์